Vsebina

# Razveljavitev neposrednega oblikovanja za dokument

V nekaj korakih lahko razveljavite oblikovanje, ki ga niso naredili slogi.

### Neposredno oblikovanje in oblikovanje s slogi

Slog je nabor atributov oblikovanja, združenih pod enim imenom (ime sloga). Ko predmetu dodelite slog, se predmet oblikuje z naborom atributov sloga. Več istovrstnih predmetov ima lahko isti slog. Posledično se ob spreminjanju nabora atributov oblikovanja sloga tudi vsem predmetom, povezanih s tem slogom, spremenijo njihovi ustrezni atributi oblikovanja. Sloge uporabite za enovito oblikovanje večjega nabora odstavkov, celic in/ali predmetov ter s tem bolje upravljajte oblikovanje dokumentov.

Če ne uporabljate slogov in uporabljate atribute oblikovanja neposredno na delih besedila, to imenujemo neposredno oblikovanje (tudi ročno oblikovanje). Oblikovanje se uporabi le na izbranem delu dokumenta. Če ima dokument več odstavkov, okvirov ali drugih predmetov, morate neposredno oblikovanje izvesti na vsakem posebej. Neposredno oblikovanje je na voljo prek menija Oblika ter orodne vrstice Oblikovanje.

Atribut neposrednega oblikovanja, ki ga uporabite za predmet, preglasi ustrezni atribut sloga, ki je uporabljen na predmetu.

## Odstranjevanje celotnega neposrednega oblikovanja v dokumentu LibreOffice Writer

1. Pritisnite kombinacijo tipk tipka Cmdkrmilka+A, da izberete celotno besedilo.

2. Izberite Oblika – Počisti neposredno oblikovanje.

## Odstranjevanje celotnega neposrednega oblikovanja v preglednici LibreOffice Calc

1. Medtem ko držite pritisnjeno dvigalko, kliknite prvi in nato zadnji zavihek delovnega lista, da izberete vse delovne liste.

2. Pritisnite kombinacijo tipk tipka Cmdkrmilka+A, da izberete celotno besedilo.

3. Izberite Oblika – Počisti neposredno oblikovanje.

## Odstranjevanje celotnega neposrednega oblikovanja v predstavitvi LibreOffice

1. Kliknite zavihek Oris, da odprete pogled orisa.

2. Pritisnite kombinacijo tipk tipka Cmdkrmilka+A, da izberete celotno besedilo.

3. Izberite Oblika – Počisti neposredno oblikovanje.

Podprite nas!