Vsebina

# Funkcija MsgBox

Pokaže pogovorno okno s sporočilom in vrne vrednost.

### Skladnja:

    MsgBox (Prompt As String [,Buttons = MB_OK [,Title As String]]) As Integer

### Parametri:

Poziv: niz, ki se bo prikazal v pogovornem oknu kot sporočilo. Prelome v novo vrstico vnesete s Chr$(13).

Naslov: niz, prikazan v naslovni vrstici pogovornega okna. Če parameter izpustite, se bo v naslovni vrstici izpisalo ime programa.

Gumbi: Izraz vrste Integer, ki definira vrsto pogovornega okna, in pa število in vrsto gumbov, ki bodo prikazani, ter vrsto ikon. Gumbi je kombinacija bitnih vzorcev, to je kombinacija elementov, ki so definirani tako, da njihove vrednosti lahko seštevamo:

Poimenovana konstanta | Celoštevilska vrednost | Definicija
--- | --- | ---
MB_OK | 0 | Pokaži samo gumb V redu.
MB_OKCANCEL | 1 | Pokaži gumba V redu in Prekliči.
MB_ABORTRETRYIGNORE | 2 | Pokaži gumbe Prekini, Poskusi znova in Prezri.
MB_YESNOCANCEL | 3 | Pokaži gumbe Da, Ne in Prekliči.
MB_YESNO | 4 | Pokaži gumba Da in Ne.
MB_RETRYCANCEL | 5 | Pokaži gumba Poskusi znova in Prekliči.
MB_ICONSTOP | 16 | Pogovornemu oknu dodaj ikono Stop.
MB_ICONQUESTION | 32 | Pogovornemu oknu dodaj ikono Vprašaj.
MB_ICONEXCLAMATION | 48 | Pogovornemu oknu dodaj ikono Klicaj.
MB_ICONINFORMATION | 64 | Pogovornemu oknu dodaj ikono Informacija.
| 128 | Privzeti gumb v pogovornem oknu je prvi gumb.
MB_DEFBUTTON2 | 256 | Privzeti gumb v pogovornem oknu je drugi gumb.
MB_DEFBUTTON3 | 512 | Privzeti gumb v pogovornem oknu je tretji gumb.

### Vrnjena vrsta:

Integer

Poimenovana konstanta | Celoštevilska vrednost | Definicija
--- | --- | ---
IDOK | 1 | V redu
IDCANCEL | 2 | Prekliči
IDABORT | 3 | Prekini
IDRETRY | 4 | Poskusi znova
IDIGNORE | 5 | Prezri
IDYES | 6 | Da
IDNO | 7 | Ne

### Kode napak:

5 Neveljaven klic procedure

## Primer:

    Sub ExampleMsgBox
    Dim sVar As Integer
     sVar = MsgBox("Nova Gorica")
     sVar = MsgBox("Nova Gorica",1)
     sVar = MsgBox( "Nova Gorica",256 + 16 + 2,"Naslov okna")
     sVar = MsgBox("Nova Gorica", MB_DEFBUTTON2 + MB_ICONSTOP + MB_ABORTRETRYIGNORE,"Naslov okna")
    End Sub

Podprite nas!