Vsebina

# Možnosti filtra za ASCII

Določite lahko, katere možnosti (npr. osnovna pisava, jezik, nabor znakov ali prelom) bodo uvožene ali izvožene v dokumentu z besedilom. Pogovorno okno se odpre, ko naložite datoteko ASCII s filtrom »Kodirano besedilo«, ko shranite dokument prvič ali ko ga »shranite kot« pod drugim imenom.

Za dostop do tega ukaza ...

Meni Datoteka – Odpri, izbrana vrsta datoteke Kodirano besedilo.

Meni Datoteka – Shrani kot, izbrana vrsta datoteke Kodirano besedilo.

## Lastnosti

Določa nastavitve za uvažanje in izvažanje datoteke. Ob izvozu lahko določite le nabor znakov in prelom odstavka.

### Nabor znakov

Določi nabor znakov, ki bo uporabljen za uvožene datoteke.

### Vključi oznako za vrstni red bajtov

Oznaka za vrstni red bajtov (BOM, za angl. byte order mark) je v naboru znakov Unicode zaporedje byjtov, ki nakazuje kodiranje Unicode besedilne datoteke. Prisotnost BOM UTF-8 ni obvezna in lahko povzroča težave nekaterim programom, še posebej opuščenim programjem, ki nima podpore za ravnanje z datotekami v naboru UTF-8.

### Privzete pisave

Z nastavitvijo privzete pisave določite, naj bo besedilo prikazano v izbrani pisavi. Privzeto pisavo lahko izberete le pri uvozu.

### Jezik

Določa jezik besedila, če ta še ni bil določen. Ta nastavitev je na voljo le pri uvozu.

### Prelom odstavka

Določa vrsto preloma odstavka za vrstico besedila.

### CR in LF

Vstavi kodo za prehod na začetek vrstice (»Carriage Return«) in kodo za pomik v novo vrstico (»Linefeed«) na mesto preloma odstavka. Ta možnost je privzeta.

### CR

Vstavi kodo za prehod na začetek vrstice (»Carriage Return«) na mesto preloma odstavka.

### LF

Vstavi kodo za pomik v novo vrstico (»Linefeed«) za prelom odstavka.

Podprite nas!